hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy sv hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Դեռ օրեր առաջ էր պաշտպանական կողմը միջնորդություն ներկայացրել այն մասին, որ Գրիգորյանի առողջական վիճակը ծանր է և նրան անհրաժեշտ է ստացիոնար բուժօգնություն: Փաստաբանը, սակայն, չկարողացավ ասել՝ իրե՞նց միջնորդության հիման վրա է տեղափոխվել հիվանդանոց, թե՞ հաշվի է առնվել Գրիգորյանի առողջական բացասական դինամիկան:
«Նաիրի» ԲԿ-ի փոխտնօրեն Անատոլի Գնունին Forrights-ին փոխանցեց, որ Մանվել Գրիգորյանն իրենց մոտ է տեղափոխվել Քրեակատարողական վարչության ուղեգրի հիման վրա՝ բուժում ստանալու նպատակով: Այս պահին Գրիգորյանի հիվանդության՝ Շաքարային դիաբետի սրացում է առաջ եկել, որի համար էլ ստանում է անհրաժեշտ բուժգնությունը: Հարցին, թե դեռ քանի օր անհրաժեշտ կլինի, որ Գրիգորյանը մնա «Նաիրի» ԲԿ-ում, բժիշկ Գնունին պատասխանեց.
«Մանվել Գրիգորյանը հիվանդանոց է ընդունվել ոչ թե զուտ պրոֆիլակտիկ ստուգման նպատակով, այլ՝ բուժվելու, ուստի դեռ չեմ կարող ասել, թե քանի օր կմնա մեզ մոտ»:
Մանվել Գրիգորյանի առողջական վիճակի և կալանքը հետ դրա անհամատեղելիության հարցը բարձրացվել է նաև Մարդու իրավունքների եվրոպական դատարանում: 2019 թվականի մարտի 12-ին պաշտպանական կողմը դիմել էր ՄԻԵԴ և խնդրել է, որ Դատարանի կանոնակարգի 39-րդ կանոնի համաձայն, վերջինս միջանկյալ միջոց ձեռնարկի` պարտավորեցնելով ՀՀ իշխանություններին Մանվել Գրիգորյանին անհապաղ տեղափոխել քաղաքացիական հիվանդանոց՝ համապատասխան բժիշկ մասնագետների հսկողության  տակ, ինչպես նաև վերջինիս անհապաղ տեղափոխել Ֆրանսիայի Հանրապետությունում գտնվող իր կողմից մատնանշված բուժհաստատություն՝ հետագա ստուգման և բուժման նպատակով:
«ՄԻԵԴ-ը պահանջեց մեզնից համապատասխան փաստաթղթեր այն մասին, որ անձը գտնվում է կալանքի տակ, ունի հիվանդություններ և առողջական վիճակի բացասական դինամիկա: Բոլոր փաստաթղթերն ուղարկեցինք, ինչից հետո, համաձայն ՄԻԵԴ-ի ընթացակարգի, նրանք էլ Կառավարությունից պահանջեցին մինչև ապրիլի 2-ը ներկայացնել իրենց դիրքորոշումն ու իրենց բժշկական փաստաթղթերը Գրիգորյանի առողջության հետ կապված»,- նշեց Լևոն Բաղդասարյանը:
Ըստ ՄԻԵԴ—ի ընթացակարգի, Կառավարության փաստաթղթերը հանձնելոց հետո, դրանք կտրամադրվեն պաշտպանական կողմին կամ որպես ի գիտություն, կամ էլ դրանց վերաբերյալ պաշտպանները կներկայացնեն իրենց դիրքորոշումը և առարկությունները, ինչից հետո Մարդու իրավունքների եվրոպական դատարանն իր գնահատականը կտա:
Հավելենք, որ օրեր առաջ Հատուկ քննչական ծառայությունը հայտարարել էր, որ նախկին պատգամավոր, գեներալ Մանվել Գրիգորյանը պատժի հետ անհամատեղելի հիվանդություններ չունի.
«Թե´ առաջնային և թե´ հանձնաժողովային փորձաքննությունների եզրակացություններով՝ Մանվել Գրիգորյանի մոտ չի հայտնաբերվել որևէ հիվանդություն, որը ՀՀ կառավարության համապատասխան որոշմամբ դասվում է պատիժը կրելուն խոչընդոտող հիվանդությունների շարքին»,- ասում է ՀՔԾ-ն:
Նշենք, որ Մանվել Գրիգորյանի փաստաբանները մարտի 19-ին դիմել էին դատարան՝ միջնորդելով Գրիգորյանին ազատ արձակել գրավի դիմաց, որը մերժվել էր:
Հիշեցնենք, որ Մանվել Գրիգորյանը կալանավորվել է հունիսի 19-ին`Երևանի ընդհանուր իրավասության դատարանի դատավոր Մարինե Մելքոնյանի որոշմամբ: Գրիգորյանին մեղադրանք է առաջադրվել ապօրինի կերպով ռազմամթերք ձեռք բերելու և նրա կնոջ` Նազիկ Ամիրյանի, դստեր` Այծեմնիկ Գրիգորյանի, Էջմիածին քաղաքի բնակիչներ Սեյրան Ազարյանի, Արմեն Հակոբյանի և այլ անձանց հետ նախնական համաձայնությամբ իրեն պատկանող առանձնատներում պահելու համար, ինչպես նաեւ՝ մի խումբ անձանց հետ նախնական համաձայնությամբ յուրացման եղանակով իր վստահությանը հանձնված առանձնապես խոշոր չափի ուրիշի գույք հափշտակելու համար:
Նախորդ նյութըՖրունզե Թամազյանի մահը ուղղակի կապ ունի զինվորական ծառայության հետ․ ՊՆ խոսնակը կեղծ տեղեկություն է տարածել
Հաջորդ նյութըԶինծառայողը մահացու հրազենային վիրավորում է ստացել
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.